text: Liverpool er i Varde
  09 juli 2015 kl. 16.38
  Den berømte fodboldklub fra England gæster i de her dage Varde med deres fodboldskole.
  Fodboldglade drenge og piger, der gerne vil snuse lidt til hvordan de store stjerner i Premier League de træner, har lige nu muligheden i Varde.
  Som et af tre steder i Jylland bliver der afholdt Liverpool International Football Academy på Sydbank Stadion.
  Det er Liverpools egne Academy trænere, der står for træningen og derfor kan de unge fodboldtalenter godt regne med masser af udfordringer.
  Foldboldskolen fortsætter frem til lørdag.
  